
ZÁPIS DETÍ DO MATERSKEJ ŠKOLY
NA ŠKOLSKÝ ROK 2024/2025


Riaditeľstvo ZŠ s MŠ v Boleráze oznamuje, že v zmysle § 59 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov sa zápis detí - prijímanie žiadostí do materskej škole uskutoční v dňoch

21.mája - 22.mája 2024
v čase od 10.15 hod. do 11.00 hod. a od 13.00 hod. do 16.00 hod.

Podmienky prijímania:
Dieťa sa na predprimárne vzdelávanie prijíma:
· na základe žiadosti o prijatie na predprimárne vzdelávanie s podpisom oboch zákonných zástupcov dieťaťa
Súčasťou žiadosti je:
· potvrdenie o zdravotnej spôsobilosti od všeobecného lekára pre deti a dorast, potvrdenie obsahuje aj údaj o povinnom očkovaní dieťaťa,
· ak ide o dieťa so špeciálnymi výchovno-vzdelávacími potrebami sa k žiadosti prikladá aj vyjadrenie príslušného zariadenia poradenstva a prevencie a odporučenie všeobecného lekára pre deti a dorast.
Pre dieťa, ktoré dosiahne päť rokov veku do 31.augusta 2024, je predprimárne vzdelávanie povinné!
Prednostne sa prijímajú:
a/   deti, pre ktoré je plnenie predprimárneho vzdelávania povinné,
b/   deti, ktoré majú právo na prijatie na predprimárne vzdelávanie, t. j. deti ktoré dovŕšia
       4 roky do 31. augusta príslušného kalendárneho roka,
c/   prednostne sa prijímajú deti pedagogických zamestnancov ZŠ s MŠ Boleráz,
d/   deti s trvalým bydliskom v obci Boleráz,
e/   výnimočne možno do materskej školy prijať dieťa od dovŕšenia dvoch rokov veku.

Podrobnosti o spôsobe zápisu :
Žiadosť o prijatie dieťaťa do materskej školy si môžete podať:
· osobne,
· poštou alebo kuriérom na adresu ZŠ s MŠ,
· e-mailom alebo odoslaním naskenovaného tlačiva prostredníctvom e-mailu,
· vložiť do poštovej schránky, ktorá sa nachádza na pavilóne P1
V prípade záujmu je možné Žiadosť o prijatie dieťaťa na predprimárne vzdelávanie:
· vyplniť priamo formou elektronickej prihlášky na webovej stránke materskej školy
        https://mszsboleraz.edupage.org/register/   alebo
· si tlačivo stiahnuť z webovej stránky školy https://mszsboleraz.edupage.org/a/dokumenty, vyplniť, vytlačiť, podpísať, oskenovať a poslať na e-mail mszsboleraz@gmail.com

Prijatie do MŠ:
· Dieťa sa prijíma do materskej školy na základe písomného rozhodnutia riaditeľky ZŠ s MŠ podľa zákona NR SR č. 596/2003 Z. z. o štátnej správe v školstve a školskej  samospráve v znení neskorších predpisov. Predpokladaný termín vydávania rozhodnutí je koncom júna 2024.
                                                                               
                                            
                                             
      
DÔLEŽITÉ INFORMÁCIE:      

Podľa § 144a školského zákona účinného od 1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti sa vyžaduje podpis oboch zákonných zástupcov dieťaťa. 

Podpis oboch zákonných zástupcov dieťaťa sa nevyžaduje, ak:
- jednému z rodičov bol obmedzený alebo pozastavený výkon rodičovských práv a povinností
vo veciach výchovy a vzdelávania dieťaťa, ak jeden z rodičov bol pozbavený výkonu
rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad neoverenou kópiou rozhodnutia súdu),
- jeden z rodičov nie je schopný zo zdravotných dôvodov podpísať (spôsob preukázania
uvedenej skutočnosti ani doklad, ktorým sa táto skutočnosť preukazuje, nie je explicitne
určený, túto skutočnosť je možné preukázať napríklad potvrdením od všeobecného lekára
zákonného zástupcu, ktoré nie je schopný sa podpísať ) alebo
- vec neznesie odklad, zadováženie súhlasu druhého rodiča je spojené s ťažko prekonateľnou
prekážkou a je to v najlepšom záujme dieťaťa (spôsob preukázania uvedenej skutočnosti ani
doklad, ktorým sa táto skutočnosť preukazuje nie je explicitne určený, túto skutočnosť je možné preukázať napríklad písomným vyhlásením).

Zákonní zástupcovia sa môžu dohodnúť, že žiadosť podpisuje iba jeden zákonný zástupca
a rozhodnutie sa doručí iba jednému zákonnému zástupcovi, ak písomné vyhlásenie o tejto
skutočnosti  doručia/predložia riaditeľovi školy.

Tlačivá  si môžete stiahnuť na web stránke MŠ Boleráz v časti dokumenty/tlačivá na stiahnutie: 
https://mszsboleraz.edupage.org/a/dokumenty

Vzory v prílohách sú odporúčané, teda dokument môže mať aj inú podobu, rozhodujúce je,
aby jeho obsah zodpovedal príslušnému ustanoveniu zákona.

Ak dieťa po dovŕšení šiesteho roka veku nedosiahne školskú spôsobilosť, riaditeľ materskej školy rozhodne o pokračovaní plnenia povinného predprimárneho vzdelávania v materskej škole na základe: 
- písomného súhlasu príslušného zariadenia poradenstva a prevencie, 
- písomného súhlasu všeobecného lekára pre deti a dorast a 
- informovaného súhlasu zákonného zástupcu (podpísaného obidvomi zákonnými zástupcami, ak    
  nejde o zástupcu zariadenia).

Súhlas všeobecného lekára pre deti a dorast s pokračovaním plnenia povinného predprimárneho vzdelávania a Informovaný súhlas s pokračovaním plnenia povinného predprimárneho vzdelávania si môžete stiahnuť na web stránke MŠ Boleráz v časti dokumenty/tlačivá na stiahnutie: 
https://mszsboleraz.edupage.org/a/dokumenty

